|  |
| --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** |
| **PREDLAGAČ** | **MINISTARSTVO PRAVDE** |
| **NAZIV PROPISA** | **Nacrt zakona o izmjenama i dopunama Zakona o upravnom sporu** |
| **1. Definisanje problema*** **Koje probleme treba da riješi predloženi akt?**
* **Koji su uzroci problema?**
* **Koje su posljedice problema?**
* **Koji su subjekti oštećeni, na koji način i u kojoj mjeri?**
* **Kako bi problem evoluirao bez promjene propisa (“status quo” opcija)?**
 |
| Donošenju Zakona o izmjenama i dopunama Zakona o upravnom sporu pristupilo se radi prevazilaženja problema koji su se pojavili u praktičnoj primjeni ovog propisa, a koji su uticali na efikasnost upravnog spora i djelotvornost sudske zaštite. Najznačajniji uzroci problema ogledaju se u sadašnjim zakonskim rješenjima koja se odnose na usmenu raspravu, troškove postupka, odlučivanje u sporu pune jurisdikcije i pravne posljedice nepostupanja po presudi.Posljedice problema ogledale su se u povećanom prilivu predmeta pred Upravnim sudom u prethodnom periodu, značajnoj operećenosti rada sudija ovog suda, značajnom broju održavanja usmenih rasprava, povećanju broja kontrolnih zahtjeva za ubrzanje postupka i značajnim iznosima koji se plaćaju za povredu prava na suđenje u razumnom roku u upravnom postupku i upravnom sporu.Bez izmjena i dopuna Zakona o upravnom sporu (“status quo” opcija) ne bi se mogli prevazići nedostaci primijećeni u praktičnoj primjeni ovog propisa, kao ni bitnije uticati na smanjenje opterećenosti rada sudija ovog suda, uslovljenih velikim prilivom predmeta i brojem održanih usmenih rasprava, a samim tim ni doprinijeti djelotvornijoj pravnoj zaštiti korisnika usluga ovog suda. |
| **2. Ciljevi*** **Koji ciljevi se postižu predloženim propisom?**
* **Navesti usklađenost ovih ciljeva sa postojećim strategijama ili programima Vlade, ako je primjenljivo.**
 |
| Predloženim zakonom dodaju se novi članovi čiji je cilj povećanje djelotvornosti rada Upravnog suda, posebno u pogledu stope ažurnosti i dužine trajanja postupka, kao i obezbjeđenje prava građana na suđenje u razumnom roku. Predložena rješenja imaju za cilj i da spriječe zloupotrebu procesnih prava od strane stranaka koje pokreću veliki broj postupaka pred Upravnim sudom protiv istog tuženog, isključivo zbog ostvarivanja prava na nadokadu sudskih troškova. |
| **3. Opcije*** **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).**
* **Obrazložiti preferiranu opciju?**
 |
| Izmjene i dopune predmetnog zakona jedini su prepoznati način koji će omogućiti stvaranje neophodnih uslova za ispunjenje postavljenih ciljeva i rješavanje prepoznatih problema.Bez izmjena i dopuna Zakona o upravnom sporu („status quo“ opcija) ne bi se mogli prevazići nedostaci primijećeni u praktičnoj primjeni ovog propisa, kao ni bitnije uticati na smanjenje opterećenosti rada sudija ovog suda, uslovljenih velikim prilivom predmeta i brojem održanih usmenih rasprava, a samim tim ni doprinijeti djelotvornijoj pravnoj zaštiti korisnika usluga ovog suda. Donošenje predloženog propisa,, odnosno regulatorna opcija, je najdjelotvorniji način za uklanjanje nedostataka u praktičnoj primjeni i najbolja opcija u cilju djelotvornog funkcionisanja Upravnog suda, efikasnosti suđenja i rasterećenja obima predmeta sudija, iz kog razloga je jedina preferirana opcija. |
| **4. Analiza uticaja*** **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.**
* **Koje troškove će primjena propisa izazvati građanima i privredi (naročito malim i srednjim preduzećima)**
* **Da li pozitivne posljedice donošenja propisa opravdavaju troškove koje će on stvoriti,**
* **Da li se propisom podržava stvaranje novih privrednih subjekata na tržištu i tržišna konkurencija;**
* **Uključiti procjenu administrativnih opterećenja i biznis barijera.**
 |
| Pozitivni efekti predloženih izmjena i dopuna odraziće se na rad Upravnog suda na način što će unaprijediti efikasnost rada ovog suda, kao i djelotvornost pravne zaštite stranaka u postupcima pred ovim sudom. Naime, donošenje ovog zakona smanjiće se priliv predmeta pred Upravnim sudom Crne Gore, opterećenost rada sudija ovog suda, broj kontrolnih zahtjeva za ubrzanje postupka. Pored toga izmjena odredbi koje se odnose na usmenu raspravu i troškove postupka doprinijeće smanjenju broja usmenih rasprava pred Upravnim sudom, odnosno smanjenju dužine trajanja postupka pred ovim sudom i u krajnjem povećanju efikasnosti rada ovog suda. Na taj način povećaće se djelotvornost pravne zaštite stranaka u upravno-sudskom postupku. Nema negativnih uticaja predloženih zakonskih rješenja. Donošenjem zakona neće se stvoriti troškovi građanima i privredi.Donošenjem zakona neće se stvoriti dodatni troškovi. Donošenjem ovog zakona ne utiče na stvaranje novih privrednih subjekata na tržištu i tržišnu konkurenciju.Donošenjem ovog zakona neće se stvoriti administrativna opterećenja i biznis barijere. |
| **5. Procjena fiskalnog uticaja*** **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;**
* **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti;**
* **Da li implementacijom propisa proizilaze međunarodne finansijske obaveze? Obrazložiti;**
* **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?;**
* **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;**
* **Da li će se implementacijom propisa ostvariti prihod za budžet Crne Gore?;**
* **Obrazložiti metodologiju koja je korišćenja prilikom obračuna finansijskih izdataka/prihoda;**
* **Da li su postojali problemi u preciznom obračunu finansijskih izdataka/prihoda? Obrazložiti;**
* **Da li su postojale sugestije Ministarstva finansija na nacrt/predlog propisa?;**
* **Da li su dobijene primjedbe implementirane u tekst propisa? Obrazložiti.**
 |
|  Za implementaciju ovog zakona nije potrebno obezbjeđivati finansijska sredstava jednokratno, ili tokom određenog vremenskog perioda.Implementacijom propisa ne proizilaze međunarodne finansijske obaveze.Za implementaciju ovog zakona iz budžeta Crne Gore nije potrebno obezbjeđivati dodatna finansijska sredstva.Nije predviđeno donošenje podzakonskih akata iz kojih će proisteći finansijske obaveze.Implementacijom ovog zakona neće se ostvariti prihod za Budžet Crne Gore.Nijesu postojale sugestije Ministarstva finansija na predlog propisa. |
| **6. Konsultacije zainteresovanih strana*** **Naznačiti da li je korišćena eksterna ekspertiza i ako da, kako;**
* **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);**
* **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti**
 |
| U cilju prevazilaženja problema uočenih u implementaciji Zakona o upravnom sporu u okviru projekta sa OECD/SIGMA i njihovim ekspertima izrađene su dvije analize koje su imale za cilj unaprjeđenje rada suda, kao i usklađivanje ovog zakona sa evropskim upravno-pravnim okvirom. Analize su ukazale da je potrebno pristupiti izmjenama ovog zakona kako bi se doprinijelo poboljšanju efikasnosti rada suda i iz razloga usklađivanja sudske prakse sa praksom Evropskog suda za ljudska prava, posebno kada se radi o pružanju sudske zaštite u razumnom roku kako je to predviđeno članom 6 stav 1 Evropske konvencije o zaštiti ljudskih prava. Predlog zakona o izmjenama i dopunama Zakona o upravnom sporu usklađen je sa komentarima eksperata SIGMA-e (Timo Ligi, viši savjetnik SIGMA, Andrej Kmecl, sudija Upravnog suda Republike Slovenije i Viljem Lapima, predsjednik Okružnog suda u Talinu), koji su učestvovali u izradi ovog propisa.Objavljen je poziv za konsultovanje zainteresovane javnosti i nevladinih organizacija u pripremi Predloga zakona o izmjenama i dopunama Zakona o upravnom sporu.Sugestija i predloga nije bilo u postupku konsultovanja javnosti i nevladinih organizacija.  |
| **7: Monitoring i evaluacija*** **Koje su potencijalne prepreke za implementaciju propisa?**
* **Koje će mjere biti preduzete tokom primjene propisa da bi se ispunili ciljevi?**
* **Koji su glavni indikatori prema kojima će se mjeriti ispunjenje ciljeva?**
* **Ko će biti zadužen za sprovođenje monitoringa i evaluacije primjene propisa?**
 |
| Nema potencijalnih prepreka za implementaciju ovog zakona.Usvajanjem Zakona o izmjenama i dopunama Zakona o upravnom sporu postićiće se poboljšanje efikasnosti upravnog spora i djelotvornost sudske zaštite. Glavni indikatori prema kojima će se mjeriti ispunjenje ciljeva su smanjenje priliva predmeta pred Upravnim sudom Crne Gore, smanjenje opterećenosti rada sudija ovog suda, smanjenja broja kontrolnih zahtjeva za ubrzanje postupka.Ministarstvo pravde je zaduženo za sprovođenje monitoringa i evaluacije primjene ovog zakona. |

Podgorica, 14.06.2024.godine

 **M I N I S T A R**

 **Andrej Milović**